# Carl Ludwig Siegel

Carl Ludwig Siegel (Berlín i Estats Units d'Amèrica, 31 de desembre de 1896 - Göttingen, 4 d'abril de 1981) va ser un matemàtic especialitzat en la teoria de nombres.

## Biografia

Siegel va néixer a Berlín, on es va matricular a la universitat de Berlín el 1915 com a estudiant de matemàtiques, astronomia i física. Entre els seus professors es comptaven Max Planck i Ferdinand Georg Frobenius. Sota la influència del darrer, el jove Siegel va abandonar l'astronomia per fer només matemàtiques, especialitzant-se en teoria de nombres.
El 1917 va ser mobilitzat per l'exèrcit alemany durant la Primera Guerra Mundial i va haver d'interrompre els seus estudis. Va ser declarat inútil per al servei, amb molta alegria per la seva part, ja que era antimilitarista. El 1919 va reprendre els seus estudis a la universitat de Göttingen, sota la direcció d'Edmund Landau, qui va ser el seu tutor de tesi doctoral el 1920. Els cursos següent, es va quedar a Göttingen com docent i assistent de recerca; molts dels seus resultats més importants van ser publicats durant aquest període. El 1922, va ser nomenat professor de la Universitat de Frankfurt.

## Carrera

El 1938, va tornar a Göttingen abans d'emigrar el 1940 a través de Noruega als Estats Units, on es va incorporar a l'Institut d'Estudis Avançats de Princeton, on ja havia passat un any sabàtic el 1935. La decisió d'emigrar va ser fruit del seu antimilitarisme que el feia sentir molt malament a l'Alemanya Nazi. Va tornar a Göttingen només després de la Segona Guerra Mundial, quan va acceptar un lloc com a professor el 1951, que va mantenir fins a la seva jubilació el 1959, tot i que va seguir com professor emèrit fins al 1967.
Els treballs de Siegel en teoria de nombres i en equacions diofàntiques li van fer guanyar nombrosos honors. El 1978, va ser guardonat amb el premi Wolf en Matemàtiques, un dels més prestigioses en el seu camp.

## Referències

* ↑ Hlawka, 1985, p. 404.
* ↑ Deuring, 1985, p. 93.
* ↑ Hlawka, 1985, p. 373.
* ↑ Hlawka, 1985, p. 374.
* ↑ Deuring, 1985, p. 94.
* ↑ Hlawka, 1985, p. 375.
* ↑ Segal, 2003, p. 67-68.

## Bibliografia

* Chudnovsky, G.V. «On the Method of Thue-Siegel: Dedicated to the Memory of Carl Ludwig Siegel» (en anglès). Annals of Mathematics, Vol. 117, Num. 2, 1983, pàg. 325-382. DOI: 10.2307/2007080. ISSN: 0003-486X.
* Deuring, Max «Carl Ludwig Siegel, 31.12.1896-4.4.1981» (en alemany). Acta Arithmetica, Vol. 45, Num. 2, 1985, pàg. 93-107. DOI: 10.4064/aa-45-2-93-107. ISSN: 0065-1036.
* Edwards, H.M.. Riemann's zeta function (en anglès). Academic Press, 1974. ISBN 0-12-232750-0.
* Hlawka, Edmund «Carl Ludwig Siegel (1896–1981)» (en alemany). Journal of Number Theory, Vol. 20, Num. 3, 1985, pàg. 373-404. DOI: 10.1016/0022-314X(85)90028-9. ISSN: 0022-314X.
* Segal, Sanford L. Mathematicians under the Nazis (en anglès). Princeton University Press, 2003. ISBN 0-691-00451-X.
* Tobies, Renate «Carl Siegel zum 100. Geburtstag» (en alemany). Mitteilungen der Deutschen Mathematiker-Vereinigung, Vol. 4, Num. 4, 1996, pàg. 29-34. DOI: 10.1515/dmvm-1996-0410. ISSN: 0942-5977.

## Enllaços externs

* O'Connor, John J.; Robertson, Edmund F. «Carl Ludwig Siegel» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Dieudonné, Jean. «Siegel, Carl Ludwig». Complete Dictionary of Scientific Biography, 2008. [Consulta: 30 desembre 2020]. (anglès)
* «Carl Ludwig Siegel». Institute for Advanced Studies of Princeton, 2000. [Consulta: 30 desembre 2020]. (anglès)